**T Á J É K O Z T A T Ó**

**a telefonhasználattal kapcsolatos általános szabályokról**

A büntetések, az intézkedések, egyes kényszerintézkedések és a szabálysértési elzárás végrehajtásáról szóló 2013. évi CCXL. törvény 122. § b) pontja alapján az elítélt jogosult a hozzátartozóival, valamint az általa megjelölt és a bv. intézet által engedélyezett személyekkel, szervezetekkel a fenti jogszabály szerinti kapcsolattartásra.

1. A fogvatartott, csak a korábban a kapcsolattartója által, a kapcsolattartói nyilatkozaton megadott telefonszám, informatikai rendszerben történő felvezetését követően kezdeményezhet beszélgetést. A kapcsolattartó aláírásával jóvá nem hagyott telefonszám rögzítésére nincs lehetőség.
2. Csak a büntetés-végrehajtási intézet által biztosított, rendszeresített mobiltelefon illetve az alegységekben kihelyezett fali készülékek használhatók erre a célra. Ezek használatát a fogvatartottnak az intézetben kell igényelnie.
3. A jogerős ítélettel rendelkező, illetve előzetes letartóztatását töltő fogvatartott a szabadságvesztés végrehajtási fokozataira és rezsimjeire vonatkozó rendelkezések szerinti gyakoriságban és időtartamban kezdeményezhet telefonhívást. Ez a 16/2014. (XII. 19.) IM. rendelet alapján rezsim-besorolásonként jelentősen eltérhet.
4. Az intézeti mobiltelefon felvételére csak az jogosult, aki az erre a célra elkülönített óvadékot megfizeti. Az óvadék értéke: 35.000Ft.
5. A készülék sérülésmentes leadása esetén az óvadék összege visszafizetésre kerül.
6. A telefonkészülék hívás, SMS/MMS, vagy e-mail fogadására nem alkalmas.
7. Az előzetesen letartóztatott telefonon a védőjén és hozzátartozóján kívül más személlyel csak a rendelkezési jogkör gyakorlója (ügyészség, illetve bíróság) kifejezett és személyre szóló engedélye alapján beszélhet. Hozzátartozó esetén akkor korlátozható a telefonálás, ha azt a rendelkezési jogkör gyakorlója elrendelte.
8. Amennyiben a rendelkezési jogkör gyakorlója megtiltotta, a fogvatartott a hozzátartozóval nem tarthat telefonon kapcsolatot.
9. A beszélgetést a személyi állomány behallgatással ellenőrzi! Amennyiben a beszélgetés sérti, vagy veszélyezteti az intézet rendjét, biztonságát, mások személyét, az megszakítható.
10. Védővel történő telefonbeszélgetés nem ellenőrizhető, azonban ügyvéd felvezetésére csak hivatalos, pecséttel ellátott ügyvédi meghatalmazás alapján van lehetőség.

**A fogvatartotti mobiltelefon egyenlege a kiétkezési boltban feltölthető. A feltölthető címletek: 1.500,- Ft, 3.500,- Ft, 5.000,- Ft, 10.000,- Ft.**

**A kapcsolattartó a fogvatartott által megadott telefonszámra mobilfeltöltést tud eszközölni a fenti értékekben. A telefon percdíjai díjzónánként a fogvatartotti faliújságokon érhető el.**

A fogvatartott fizikai, egészségügyi vagy általános állapotáról, tartózkodási helyéről, kapcsolattartásáról, egyéb ellátásáról telefonon keresztül tájékoztatást nem adunk, minden esetben az intézetparancsnoknak címzett hivatalos levél küldése szükséges!

**Rezsimszabályok szerinti telefonálási szabályok**

| **Végrehajtási fokozat** | **Rezsim** | **Telefon** |
| --- | --- | --- |
| előzetesen letartóztatott | enyhe | napi 15 perc |
| általános | napi 10 perc |
| szigorú | napi 10 perc |
| fegyház | enyhe | heti 40 perc |
| általános | heti 30 perc |
| szigorú | heti 10 perc |
| börtön | enyhe | heti 50 perc |
| általános | heti 40 perc |
| szigorú | heti 20 perc |
| fogház | enyhe | heti 75 perc |
| általános | heti 50 perc |
| szigorú | heti 30 perc |
| elzárás, szabálysértési elzárás | nincs rezsim | heti 30 perc |
| rendbírság helyébe lépő elzárás | nincs rezsim | heti 60 perc |
| közérdekű munka, pénzbüntetés helyébe lépő szabadságvesztés | nincs rezsim | heti 50 perc |
| drog prevenciós részleg | börtön általános rezsim | hetente 50 perc |
| enyhébb végrehajtási szabályok | fogház enyhe rezsim | heti 75 perc |
| gyógyító-terápiás részleg | börtön általános | heti 30 perc |
| pszicho szociális részleg | börtön általános | heti 30 perc |
| alacsony biztonsági kockázatú részleg | fogház enyhe | heti 75 perc |